ΓΡΑΠΤΗ ΕΡΩΤΗΣΗ P-1545/00

υποβολή: Bart Staes (Verts/ALE) προς την Επιτροπή

(10 Μαΐου 2000)

Θέμα: Τροποποίηση του ολλανδικού νόμου περί ειδικών δαπανών ασθένειας (AWBZ)

H απάντηση που δόθκε στη γραπτή ερώτηση P-0706/00(1) δεν απαντά σαφώς στο ερώτημα εάν η τροποποίηση του ολλανδικού νόμου περί ειδικών δαπανών ασθένειας (AWBZ) αντιβαίνει ή όχι στην αρχή της ελεύθερης κυκλοφορίας των προσώπων εντός της Ευρωπαϊκής Ένωσης. Στις Κάτω Χώρες,πάγονται όλοι ανεξαιρέτως στις διατάξεις του ως άνω νόμου περί ειδικών δαπανών ασθένειας. Παρά ταύτα, από την 1η Ιανουαρίου 2000, οι Ολλανδοί που διαμένουν σε άλλα κράτη μέλη της Ευρωπαϊκής Ένωσης δεν καλύπτονται από τις διατάξεις του AWBZ.

Αντιβαίνει η απόφαση της ολλανδικής κυβέρνησης να αποκλείσει, από 1ης Ιανουαρίου 2000, τους ολλανδούς πολίτες που διαμένουν στην αλλοδαπή από το πεδίο εφαρμογής των διατάξεων του νόμου περί ειδικών δαπανών ασθενείας, προς τη θεμελιώδη ευρωπαϊκή αρχή της ελεύθερης κυκλοφορίας των προσώπων εντός της Ευρωπαϊκής Ένωσης; Εάν ναι, ποιά μέτρα προτίθεται να λάβει η Επιτροπή ούτως ώστε να καταστεί εκ νέου η ολλανδική νομοθεσία περί ειδικών δαπανών ασθενείας σύμφωνη με τη θεμελιώδη αρχή της ελεύθερης κυκλοφορίας των προσώπων εντός της Ευρωπαϊκής Ένωσης; Εάν όχι, ποιά (νομικά) επιχειρήματα μπορεί να προβάλει η Επιτροπή για ναποστηρίξει ότι η εν λόγω ολλανδική νομοθεσία περί ειδικών δαπανών ασθενείας είναι πλήρως σύμφωνη με τη θεμελιώδη αρχή της ελεύθερης κυκλοφορίας των προσώπων εντός της Ευρωπαϊκής Ένωσης;

(1) ΕΕ C 303 E της 24.10.2000, σελ. 207.

Απάντηση της κας Διαμαντοπούλου εξ ονόματος της Επιτροπής

(14 Ιουνίου 2000)

Η Επιτροπή εφιστά την προσοχή του αξιότιμου μέλους του Κοινοβουλίου στο ότι όσον αφορά τους ολλανδούςπηκόους που κατοικούν ή επιθυμούν να κατοικήσουν σε άλλο κράτος μέλος χωρίς να ασκούν σ’ αυτό οικονομική δραστηριότητα (συνταξιούχοι, σπουδαστές ή άλλοι μη ενεργοί), το δικαίωμά τους διαμονής σ’ αυτό το άλλο κράτος μέλος, το οποίο, σύμφωνα με τις οδηγίες 90/364/ΕΟΚ του Συμβουλίου της 28ης Ιουνίου 1990 σχετικά με το δικαίωμα διαμονής,(1) 90/365/ΕΟΚ του Συμβουλίου της 28ης Ιουνίου 1990 σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα(2) και 93/96/ΕΟΚ του Συμβουλίου της 29ης Οκτωβρίου 1993 σχετικά με το δικαίωμα διαμονής των σπουδαστών(3),πόκειται στην προϋπόθεση ότι διαθέτουν ασφάλιση ασθενείας που καλύπτει όλους τους κινδύνους στο κράτος μέλος, δεν αμφισβητείται, διότι η προβλεπόμενη από την ολλανδική νομοθεσία κατάργηση της εν λόγω κάλυψης αφορά τις ειδικές δαπάνες ασθενείας οι οποίες σε ορισμένα κράτη μέλη δεν καλύπτονται. Επιπλέον, καθόσον τα άτομα αυτά απαλλάσσονται από την πληρωμή εισφορών για τις ειδικές δαπάνες ασθενείας, μπορούν, εφόσον το επιθυμούν, να συνάψουν σύμβαση συμπληρωματικής ασφάλισης, ιδιωτικής ή άλλης, στο κράτος μέλος για την κάλυψη αυτών των ειδικών δαπανών ασθενείας, καταβάλλοντας ως ασφάλιστρα τα ποσά των εισφορών που κατέβαλαν κατά το παρελθόν στο ολλανδικό σύστημα κοινωνικής ασφάλισης. Προκύπτει από τα παραπάνω ότι η τροποποίηση της εν λόγω ολλανδικής νομοθεσίας δεν δημιουργεί κώλυμα στην ελεύθερη κυκλοφορία των μη ενεργών ολλανδώνπηκόων.

(1) ΕΕ L 180 της 13.7.1990.

(2) ΕΕ L 180 της 13.7.1990.

(3) ΕΕ L 317 της 18.12.1993.